MySpace åpner musikkbutikk
Det popper opp nye musikkbutikker på nett hver eneste dag, men når MySpace lanserer sin musikkbutikk er det med de store plateselskapene EMI, Universal, Sony BMG og Warner Music som eiere. Det betyr at man får tilgang til musikk som i mange andre butikker ikke er tilgjengelig. De store plateselskapene har nemlig vært svært restriktive i forhold til å selge musikk uten kopibeskyttelse. Les også: 6 millioner sanger tilgjengelig på Google-telefonen. Oppgraderer brukersidene MySpace vil i forbindelse med musikkbutikken oppgradere det sosiale nettverket gjennom at man kan kjøpe musikk rett fra brukerprofiler. I den innebygde musikkspilleren får man nå valg for å lytte til og eventuelt laste ned musikken man hører. Går i strupen på iTunes Selv om iTunes er den musikkbutikken som selger mest musikk på nettet er store deler av katalogen beskyttet med DRM, altså kopibeskyttelse. Det gjør at musikken kun kan spilles av på enkelte enheter. MySpace skal selge alle sangene uten DRM og tjenesten har som mål å ta markedsandeler fra iTunes. Den nye musikkbutikken skal hete MySpace Music og målsetningen er å ha verdens største katalog av musikk som kan kjøpes direkte som nedlasting, sier administrerende direktør i MySpace Music, Chris DeWolfe. Først i USA Tjenesten blir lansert i USA i dag og det er foreløpig ikke bestemt om og når den blir tilgjengelig i Norge. Musikkfilene som selges på MySpace Music kommer fra Amazon.com som foreløpig ikke selger mp3-filer utenfor USA. Murdoch satser Det er mediagiganten Rupert Murdoch som eier MySpace og han skal, ifølge Financial Times, ha sagt seg villig til å gå inn med opp mot en milliard kroner for at musikkbutikken skal bli populær. I går kunne Sony Ericsson fortelle at de vil lansere en musikktjeneste for mobiltelefoner der brukerne kan laste ned så mye musikk de ønsker gjennom et abonnement. Nokia har tidligere lansert et lignende konsept. Les også: «Ubegrenset» med musikk på mobilen.
I dag lanserer MySpace sin musikkbutikk. De store plateselskapene eier ca. 40 prosent av tjenesten.